Velja skal íþróttakarl og íþróttakonu til titilsins Íþróttamaður ársins á Akureyri . Titilinn íþróttamaður Akureyrar skal að jafnaði veita íþróttamönnum 16 ára eða eldri . Íþróttamaður ársins getur einungis orðið sá er keppt hefur með aðildarfélagi ÍBA á liðnu ári . Íþróttamaður ársins skal valinn eftir árangri í íþróttagrein sinni og framkomu jafnt í keppni sem utan vallar . Aðildarfélög ÍBA senda inn tilnefningar til kjörs um Íþróttamann Akureyrar . Æskilegt er að félögin tilnefni bæði íþróttakarl og íþróttakonu . Hafi margir aðilar innan félags náð framúrskarandi árangri og verið til fyrirmyndar í sinni grein mega félögin senda inn fleiri tilnefningar . Stjórn Afrekssjóðs Akureyrar velur 10 einstaklinga af hvoru kyni úr innsendum tilnefningum . Stjórn og framkvæmdastjóri ÍBA , Frístundaráð , deildarstjóri íþróttadeildar og starfsmanni ÍSÍ á Akureyri , velja íþróttakarl og íþróttakonu ársins eftir úrvinnslu tilnefninga af stjórn Afrekssjóðs Akureyrar . Einnig hafa fjölmiðlar sem staðsettir eru á Akureyri og fjalla um íþróttir rétt til þátttöku í valinu . Valið fer þannig fram að hver aðili hefur 58 stig til umráða fyrir hvort kyn og skal velja 10 einstaklinga í aðskildri kosningu í samræmi við eftirfarandi stigatöflu . Stigahæsti íþróttakarl og stigahæsta íþróttakona skulu krýnd Íþróttamenn ársins á Akureyri . 1. sæti 12 stig 2. sæti 10 stig 3. sæti 8 stig 4. sæti 7 stig 5. sæti 6 stig 6. sæti 5 stig 7. sæti 4 stig 8. sæti 3 stig 9. sæti 2 stig 10. sæti 1 stig Val íþróttamanns ársins skal birt í janúarmánuði næsta árs . Undirbúningsnefndin tekur til starfa einum mánuði fyrir útnefningu .